केंद्र सरकार ने शुरू की अन्ना को मनाने की कोशिश  
सरकार टीम अन्ना के आगे झुकती दिख रही है। खबर है कि महाराष्ट्र के अतिरिक्त गृह सचिव उमेश सारंगी को टीम अन्ना से बातचीत के लिए भेजा गया है।
आखिरकार सरकार टीम अन्ना के आगे झुकती नजर आ रही है। खबर है कि केंद्र के नुमाइंदे अन्ना हजारे की टीम से बात कर रहे हैं। सुशील कुमार शिंदे और विलासराव देशमुख को अन्ना की टीम से बात करने की जिम्मेदरी सौंपी गई थी।  इसी सिलसिले में महाराष्ट्र के अतिरिक्त गृह सचिव उमेश सारंगी को टीम अन्ना से बातचीत के लिए भेजा गया है। ऐसी खबर है कि सारंगी अन्ना को मनाने की कोशिश कर रहे हैं।  उधर, लोकपाल बिल के मुद्दे पर स्टैंडिंग कमेटी के चेयरमैन अभिषेक मनु सिंघवी ने अन्ना हजारे के बारे में कुछ कहने से इनकार कर दिया। उन्होंने साफ कर दिया कि हम सब का एक ही लक्ष्य है और स्टैंडिंग कमेटी राजनीति से हटकर काम करती है। सिंघवी ने कहा कि हमारे पास जनलोकपाल बिल की कॉपी आ गई है और हो सकता है कि हमारा फैसला सबको चौंका दे।